

 **REPUBLIKA HRVATSKA**

**ŽUPANIJSKO DRŽAVNO ODVJETNIŠTVO**

 **U ŠIBENIKU**

 **Šibenik, Stjepana Radića 81**

Broj: R-4/2024

Šibenik, 30.siječnja 2024.

ZJ/ZJ

MINISTARSTVO PRAVOSUĐA RH RAZINA 11

Korisnik: RAZDJEL 109

ŽUPANIJSKO DRŽAVNO ODVJETNIŠTVO U ŠIBENIKU ŠIFRA DJELATNOSTI 8423

Stjepana Radića 81 RKPD 3687

22000 Šibenik MB 03023508

IBAN KOD HPB HR4623900011100011732 OIB 62915793914

**BILJEŠKE**

**uz financijsko izvješće za razdoblje od 01.siječnja 2023. do 31.prosinca 2023. godine**

Sukladno Pravilniku o financijskom izvještavanju u proračunskom računovodstvu (Narodne novine broj 37/22) i uputama Ministarstva pravosuđa i uprave te okružnici Ministarstva financija KLASA: 400-02/23-01/27 URBROJ: 513-05-03-24-4 od 10. siječnja 2024. godine ovo državno odvjetništvo sastavilo je financijska izvješća za 2023. godinu.

Sredstva za rad ovog odvjetništva osigurana su u Državnom proračunu Republike Hrvatske.

Županijsko državno odvjetništvo u Šibeniku na dan 31. prosinca 2023. godine ima ukupno 19 (devetnaest ) zaposlenih. Temeljem Pravilnika o unutarnjem redu Županijskog državnog odvjetništva u Šibeniku pod brojem A-102/2015 te Izmjene i dopune Pravilnika o unutarnjem redu sistematizirana su radna mjesta za 15 službenika i 2 namještenika, od čega je 4 nepopunjeno. U ovoj proračunskoj godini zaposlena su dva (2) nova službenika.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA ZA RAZDBOLJE I-XII 2023. GODINE (OBRAZAC PR-RAS)**

ŠIFRA 67 PRIHODI POSLOVANJA

Ukupno ostvareni prihodi za period 01.siječnja do 31.prosinca 2023. godine iznose 654.014,21 eura i odnose se na prihode za financiranje rashoda poslovanja ostvarenih u iznosu od 643.857,10 eura (ŠIFRA 6711), prihoda za financiranje rashoda za nabavu nefinancijske imovine u iznosu od 10.090,74 eura, prihoda od fotokopiranja ostvarenih u iznosu od 66,37eura uplaćenih u Državni proračun RH (ŠIFRA 6615).

ŠIFRA RASHODI POSLOVANJA

Na povećanje ostvarenih rashoda poslovanja (povećanje 17,4%) u proračunskoj godini najviše je utjecalo povećanje rashoda za plaće za redovan rad, povećanje ostalih rashoda za zaposlene i ostalih stavki rashoda gdje su povećana materijalna prava zaposlenika.

ŠIFRA 311 RASHODI ZA PLAĆE povećali su se zbog promjene zakonskih akata i povećanja plaća i dva nova službenika (jedan početkom godine, drugi početkom trećeg kvartala. Iznos ostalih rashoda za zaposlene veći je prije svega zbog povećanja materijalnih prava službenika i namještenika po važećem Kolektivnom ugovoru.

ŠIFRA 32 MATERIJALNI RASHODI

Ukupno je ostvareno 94.078,96 eura materijalnih rashoda i manji su u odnosu na prošlu godinu, a najviše zbog smanjenja intelektualnih usluga koje čine polovinu ukupnog iznosa materijalnih rashoda.

ŠIFRA 3221 SLUŽBENA PUTOVANJA

Rashodi za službena putovanja veći su zbog odlaska dužnosnika na veći broj edukacija, radionica i seminara, te većih cijena hotelskog smještaja na istima.

ŠIFRA 3212 NAKNADE ZA PRIJEVOZ NA POSAO I S POSLA

Ova stavka rashoda je manja zbog odsutnosti uslijed bolovanja službenika koji ostvaruju pravo na naknadu za prijevoz na posao i s posla, iako manji dio godine pravo ostvaruje veći broj zaposlenih.

ŠIFRA 3223 RASHODI ZA ENERGIJU

Ova stavka rashoda sadržava i rashode za električnu energiju kao dio obveza preuzetih Sporazumom sa Županijskim sudom u Šibeniku zbog dijeljenja režijskih troškova u potkrovlju zgrade.

ŠIFRA 323 RASHODI ZA USLUGE

Rashodi za usluge su se smanjili u odnosu na prošlu godinu većinom zbog smanjenja na stavci intelektualnih usluga.

ŠIFRA 3231 USLUGE TELEFONA, POŠTE I PRIJEOVOZA

Razlog smanjenja troškova usluga telefona i poštarine su prekid rada zbog štrajka zaposlenika. Manji dio troškova su i zajednički režijski troškovi temeljem obveza preuzetih temeljem Sporazuma sa Županijskim sudom u Šibeniku koji također bilježe pad zbog prekida rada.

ŠIFRA 3232 USLUGE TEKUĆEG I INVESTICIJSKOG ODRŽAVANJA

Ova stavka rashoda sastoji se uglavnom od obveza preuzetih temeljem Sporazuma za dijeljenje režijskih troškova sa Županijskim sudom u Šibeniku a u sklopu kojeg je ugovoren novi dodatak važećem sporazumu koji sadržava dodatne troškove održavanja zgrade.

ŠIFRA 3233 USLUGE PROMIDŽBE I INFORMIRANJA

Razlog povećanja ove stavke rashoda je objava oglasa za natječaj za zapošljavanje dva nova službenika (ravnatelja državnoodvjetničke uprave i višeg informatičkog referenta).

ŠIFRA 3235 ZAKUPNINE I NAJAMNINE

Ova stavka rashoda odnosi se na rashode za najam uređaja za fotokopiranje i ispis, a povećani su zbog povećanja cijena uslijed inflacije kao dio važećih ugovora za najam pisača.

ŠIFRA 3237 INTELEKTUALNE USLUGE

Rashodi za intelektualne usluge su manji u odnosu na prošlu proračunsku godinu a uglavnom se odnose na vještačenja u prethodnom kaznenom postupku u kaznenim predmetima ovog državnog odvjetništva.

ŠIFRA 3239 OSTALE USLUGE

Ova stavka rashoda većinom sadržava nove režijske troškove temeljem obveza za zajedničke režijske troškove preuzetih temeljem Sporazuma sa Županijskim sudom u Šibeniku. Manji dio iznosa odnosi se na redovni tehnički pregled službenog automobila.

ŠIFRA 3292 PREMIJE OSIGURANJA

Ova stavka rashoda je ostvarena na razini prošle godine, a sastoji se od rashoda za obvezno i kasko policu autoosiguranja službenog automobila (financijski leasing).

ŠIFRA 3296 TROŠKOVI SUDSKIH POSTUPAKA

Ovi rashodi se odnose na rashode troškova očevida u građansko-upravnim spisima.

ŠIFRA 3427 KAMATE ZA PRIMLJENE KREDITE

Ova stavka sadržava rashode za obračunate kamate na rate leasinga po Ugovoru o financijskom leasingu za službeni automobil, a veći je od prošle godine jer se primjenjuje cijelo proračunsko razdoblje, a prošle godine je tek sklopljen sredinom godine.

ŠIFRA 3431 BANKARSKE USLUGE

Ova stavka odnosi se na rashode za naknadu banci za otvoreni redovni i depozitni račun kod poslovne banke. Iznos naknada je veći zbog promjene u načinu plaćanja računa jer je od sredine godine proveden novi način rada kojim se plaćanja ne vrše predajom naloga u sustav Državne riznice već direktno preko redovnog žiro-računa.

ŠIFRA 406 REZULTAT POSLOVANJA

U 2023. godini ostvaren je višak prihoda poslovanja u iznosu od 10.466,55 eura uz preneseni višak 7.929,29 eura, manjak prihoda od nefinancijske imovine u iznosu od 6.284,13 eura uz preneseni manjak prihoda od nefinancijske imovine 29.196,56 eura nakon korekcije za usklađenja zbog uvođenja eura, te manjak prihoda od financijske imovine u iznosu od 3.749,76 eura uz preneseni višak u iznosu od 20.542,52 eura, donosi rezultat poslovanja.

ŠIFRA 4221 UREDSKA OPREMA I NAMJEŠTAJ

Rashodi na ovoj stavci odnose se na opremanje ormarima prostorija arhive građansko-upravnog odjela ovog odvjetništva sukladno Zakonu.

ŠIFRA 451 DODATNA ULAGANJA NA GRAĐEVINSKIM OBJEKTIMA

Rashodi na ovoj stavci odnose se na opremanje ormarima prostorija arhive građansko-upravnog odjela ovog odvjetništva sukladno Zakonu.

ŠIFRA 5443 OTPLATA GLAVNICE PRIMLJENIH ZAJMOVA

Ova stavka rashoda odnosi se na otplaćeni iznos glavnice Ugovora o financijskom leasingu za službeni automobil u iznosu 3.749,76 eura.

ŠIFRA 19 RASHODI BUDUĆIH RAZDOBLJA

Ova stavka sadržava plaću za prosinac 2023. u iznosu od 53.340,26 eura i prijevoz za prosinac 2023 u iznosu od 885,18 eura.

**BILJEŠKE UZ BILANCU**

ŠIFRA 0221 UREDSKA OPREMA I NAMJEŠTAJ

knjiženo je povećanje računalne opreme nabavne vrijednosti 877,83 eura temeljem Odluke o prijenosu računalne opreme pod brojem klasa: KLASA: 650-01/23-01/07

URBROJ: 514-13-01/05-23-68 od 04.travnja 2023.godine Ministarstva pravosuđa i uprave, te dodatnih ulaganja u iznosu od 3.750,00 eura i nabavljenog namještaja i opreme u iznosu od 2.534,13 eura nabavljenih samostalno.

ŠIFRA 01912, ŠIFRA 02922, ŠIFRA 02923, ŠIFRA 02926

Knjižen je ispravak vrijednosti za 2023.godinu po propisanim stopama za opremu i službeni automobil, te povećan iznos ispravka vrijednosti u sveukupnom iznosu od 877,83 eura ustupljene računalne opreme temeljem Odluke o prijenosu informatičke opreme pod brojem klasa KLASA: 650-01/23-01/07 URBROJ: 514-13-01/05-23-68 od 04.travnja 2023.godine Ministarstva pravosuđa i uprave.

ŠIFRA 1112 Novac na redovnom žiro-računu u iznosu od 7.667,82 eura i 0,06 eura u blagajni od čega će biti podmirene obveze za materijalne rashode za prosinac 2023. koji se najvećim dijelom sastoje od intelektualnih usluga odnosno troškova vještačenja u prethodnom kaznenom postupku, dio za režijske troškove za prosinac 2023. godine, te naknadu za redovni i depozitni račun kod poslovne banke.

ŠIFRA 129 OSTALA POTRAŽIVANJA

Ova stavka bilance sastoji se od potraživanja za bolovanja na teret HZZOa u iznosu od 440,68 eura, te potraživanja po osnovi zahtjeva za refundaciju troškova goriva i cestarine prema Županijskom državnom odvjetništvu u Splitu u iznosu od 40,41 eura kuna za službena putovanja u kojima su dužnosnici obavljali poslove u kaznenim spisima u kojima su upućeni na rad u drugo odvjetništvo.

ŠIFRA 167 Potraživanja za vlastite prihode od fotokopiranja uplaćene u Državni proračun iznose 9,49 eura koje će se prenijeti u iduću proračunsku godinu.

ŠIFRA 193 KONTINUIRANI RASHODI BUDUĆIH RAZDOBLJA

Ova stavka sastoji se od plaće za prosinac 2023 u iznosu od 53.340,26 eura i prijevoz za prosinac 2023 u iznosu od 885,18 eura.

ŠIFRA 239 OSTALE TEKUĆE OBVEZE

Ova stavka sastoji se od bolovanja na teret HZZOa (ŠIFRA 23958) u iznosu od 440,68 eura, obveze po KOPPu 92,19 eura, te ostalih nespomenutih obveza u iznosu od 132,13 eura koje se odnose na obveze za troškove službenih putovanja u predmetima u kojima su dužnosnici upućeni na rad i koje ne snosi ovo tijelo.

ŠIFRA 26

obveza za financijsku imovinu (ŠIFRA 26) u iznosu od 16.792,76 eura koje se odnose na preostali obveze za glavnicu financijskog leasinga za službeni automobil.

ŠIFRA 9111

Vlastiti izvori iz proračuna veći su za iznos kupljenih arhivskih polica, ustupljenih računala od strane MPU, te dodatnih ulaganja za radove na tuđoj imovini (zgrada nije u osnovnim sredstvima kojom upravlja Županijski sud u Šibeniku, te smanjenje vrijednosti za iznos obračuna ispravka vrijednosti za 2023.godinu.

ŠIFRA 922 - 92223 REZULTAT POSLOVANJA

U 2023.godini ostvaren je višak prihoda poslovanja u iznosu od 18.396,57 eura, višak primitaka od financijske imovine u iznosu od 20.542,52 eura koji nakon obvezne korekcije rezultata u iznosu od 3.749,76 eura iznosi 16.792,76 eura, te manjak primitaka od nefinancijske imovine u iznosu od 35.481,41 eura.

ŠIFRA 996 IZVANBILANČNI ZAPISI

Izvanbilančni zapisi iznose 108.139,22 eura obračunatog dodatnog doprinosa za staž osiguranja s povećanim trajanjem za dužnosnike koji su radili na poslovima istrage.

**BILJEŠKE UZ IZVJEŠTAJ O RASHODIMA**

**PREMA FUNKCIJSKOJ KLASIFIKACIJI (RasF)**

U ovom financijskom izvještaju navedeni su ukupni rashodi ostvareni u proračunskoj godini.

**BILJEŠKE UZ (P-VRIO)**

 U proračunskoj godini ostvareno je povećanje imovine ustupanjem bez naknade (877,83 eura), međutim, imovina nema knjigovodstvenu vrijednost te nije unesena u ovaj izvještaj.

**BILJEŠKE UZ IZVJEŠTAJ O OBVEZAMA (OBV)**

ŠIFRA V006 Stanje obveza na kraju izvještajnog razdoblje je 79.560,94 eura. Sve obveze su nedospjele.

ŠIFRA ND 23 - Obveza za plaću za prosinac 2023. godine u iznosu od 53.340,26 eura, obveza za materijalne rashode u iznosu od 8.699,10 eur (tekuće obveze za prosinac i intelektualnih usluga 6.308,09 eur – većinom vještačenja u kaznenim spisima), obveza za financijske rashode u iznosu od 63,82 eura koji se odnose na naknade banke za redovni i depozitni račun, i obveza po troškovima za dužnosnike koji su upućeni na rad u drugo odvjetništvo 132,13 eura. Sve navedene obveze za rashode poslovanja su plaćene u siječnju 2024. godine od preostalih novčanih sredstava na redovnom žiro-računu.

ŠIFRA V010 - bolovanja na teret HZZO 440,68 eura

ŠIFRA ND 25,26. obveza za financijsku imovinu (ŠIFRA 26) u iznosu od 16.792,76 eura koje se odnose na preostali obveze za glavnicu financijskog leasinga za službeni automobil.

Za kontakt 022 500 144

Voditelj odjeljka financijsko-materijalnog poslovanja

Zorana Junaković

ŽUPANIJSKA DRŽAVNA ODVJETNICA

 Sanda Pavlović Lučić